***ARADI MAGYAR NAPOK 2024***

**SZERDA, SZEPTEMBER 18.:**

**~ CEDukáció Roadshow 2024 ~**

***Helyszín:*** *Arad, Jelen Ház //* ***Időpont:*** *14:30-17:00 //* ***Szervező:*** *CED Közép-európai Gazdaságfejlesztési Hálózat Nonprofit Kft. – Arad*

***Az eseményen való részvétel ingyenes, azonban előzetes regisztrációhoz kötött. Kérjük, regisztráljon az alábbi linken:***[**https://forms.gle/mxu9sMEmgYZK9V2c9**](https://forms.gle/mxu9sMEmgYZK9V2c9?fbclid=IwZXh0bgNhZW0CMTAAAR33dCSaivYJa5w6Kn9ABj1gFfoinSl1LU524wl6_-bNmm9F_LRR1Ssy-iQ_aem_9M8K5tdoFWZ-Dx1YthCwmA)

Az Aradi Magyar Napok nyitórendezvényén **Laczkó Balázs**, a CEDukáció állandó szakértője és előadója mutatja be a legmodernebb és leginnovatívabb online marketing eszközöket, amelyek segítségével hatékonyan növelhető a vállalkozásunk bevétele.

Az előadáson többek között szó esik majd a kattintás alapú hírdetésekről (PPC), a kulcsszó alapú keresésről (SEO – keresőoptimizálás) és a social eszközökről, a mesterséges inteligencia (AI) nyújtotta lehetőségekről, újdonságokról, emellett a jelenlévők hasznos tippeket kaphatnak a jelen és a jövő marketing kihívásainak kezelésével kapcsolatban.

**CSÜTÖRTÖK, SZEPTEMBER 19.:**

**~ A digitális forradalom gyermekei. Jövőnk az alfa generáció. ~**

***Helyszín:*** *Arad, MCC Aradi Képzési Központ, Dezső (Iustin Marsieu) utca 19 sz. //* ***Időpont:*** *18 óra //* ***Szervező:*** *Mathias Corvinus Collegium*

**Tisztelettel kérjük, részvételi szándékát az alábbi űrlap kitöltésével jelezze:**

[**https://feliratkozas.mcc.ro/arad-a-digitalis-forradalom**](https://feliratkozas.mcc.ro/arad-a-digitalis-forradalom)**...**

Miben más a legújabb generáció, mint a korábbiak? Mi jellemző az Alfákra? Hogyan változnak meg a legkisebbek nyelvhasználati, olvasási vagy épp tanulási szokásai? És hogyan álljanak mindehhez a szülők és a pedagógusok? Az előadás a legújabb nemzedék nevelési és oktatási kihívásait járja körül.

Előadók:

 **Dr. Constantinovits Milán** oktatáskutató, az MCC szakmai főigazgató-helyettese;

**Dr. Székely Levente** szociológus, az MCC Szociológia Műhelyének vezetője, az Ifjúságkutató Intézet vezetője;

moderátor: **Rudolf Anna** pszichológus, családterapeuta, a Csiky Gergely Főgimnázium iskolapszihopedagógusa.

**PÉNTEK, SZEPTEMBER 20.:**

**~ Street-food ~**

***Helyszín:*** *Arad, Megbékélés park //* ***Időpont:*** *16:00 órától //* ***Szervező:*** *Pro Identitas Egyesület, RMDSZ Arad Megyei Szervezet*

Készen állsz egy kulináris utazásra, ahol a hagyományos magyar fogások és modern street food találkoznak? Lépj be a finom illatok világába, ahol a bográcsos, zsíros kenyér, kürtőskalács és a hamisítatlan magyaros finomságok várnak! De ha inkább egy szaftos hamburgert kívánsz, azt is megtalálod.

**~ Kézműves vásár ~**

***Helyszín:*** *Arad, Megbékélés park //* ***Időpont:*** *16:00 órától //* ***Szervező:*** *Pro Identitas Egyesület, RMDSZ Arad Megyei Szervezet*

Fedezd fel az Aradi Magyar Napok kézműves vásárán a hagyományos mesterségek szépségét: horgolt játékok, ínycsiklandó mézeskalácsok, egyedi ékszerek, valamint számos textil-, bőr- és fa termék vár rád.

**~ Arad megyei termékek vására ~**

***Helyszín:*** *Arad, Megbékélés park //* ***Időpont:*** *16:00 órától //* ***Szervező:*** *Arad Megyei Magyar Gazdák Egyesülete*

Az Arad Megyei Magyar Gazdák Egyesületének standjánál ínycsiklandó helyi finomságok várnak rád, a zamatos mézektől és házi lekvároktól kezdve egészen a pálinkákig.

**~ Házasság: több mint egy papír ~**

***Helyszín:*** *Arad, Megbékélés park //* ***Időpont:*** *17:00 //* ***Szervező:*** *RMDSZ Arad Megyei Nőszervezet, Pro Pir Kult Egyesület*

Milyen házasságban élni? Szó lesz a mai trendekről, mennyire divatos a házasság, mik a félelmek ezek mögött és hogyan találhatunk megoldásokat. Ugyanakkor megosztunk olyan élettapasztalatokat, amelyek egy házasságot fel tudnak lendíteni. Teszteket is lehet kitölteni a helyszínen, ami a következő szintre emelheti a házas életet.

**~ Az én Istenem ~**

***Helyszín:*** *Arad, Jelen Ház //* ***Időpont:*** *17:00 //* ***Szervező:*** *Irodalmi Jelen*

A kortárs irodalom modern istenképe – az Irodalmi Jelen pódiumműsora

 **Zorkóczy Zenóbia** egyéni előadóművész közreműködésével.

A műsorban Bálint Tamás, Böszörményi Zoltán, Csáji Koppány László, Czilli Aranka,

Dimény H. Árpád, Farkas Wellmann Éva, Fekete Vince, Iancu Laura, Király Farkas, Laczkó

Vass Róbert, Lőrincz P. Gabriella, Mezey Katalin, Mirtse Zsuzsa, Muszka Sándor, Pethő

Lorand, Sántha Attila, Orbán János Dénes, Varga Melinda versei hangzanak el.

**~ Élőszavas mesemondás ~**

***Helyszín:*** *Arad, Megbékélés park (eső esetén a Jelen Házban) //* ***Időpont:*** *18:00 //* ***Szervező:*** *Pro Identitas Egyesület, RMDSZ Arad Megyei Szervezet*

A népmese és a népdal olyan egymás mellett, mint Isten szava az orgona mellett a templomban. A szív, a lélek megnyílik, s utat enged a fénylő szeretetnek, elűzve a gondot, bút, bajt és bánatot. **Soós Emőke** a békéscsabai Napsugár Bábszínház Aradra visszatérő bábszínésze ezt az életet éltető kincset adja át számunkra, hogy mosollyal az arcon, tovább vigyen az élet dalosan mesés útján.

**~ Republic koncert ~**

***Helyszín:*** *Arad, Megbékélés park //* ***Időpont:*** *20:00 //* ***Szervező:*** *Pro Identitas Egyesület, RMDSZ Arad Megyei Szervezet*

A Republic egy magyar rockzenekar, amely 1990-ben alakult, és azóta meghatározó szereplője a Kárpát-medencei zenei életnek. Legismertebb dalaik, mint a "Szállj el kismadár" és a "Ha itt lennél velem," ikonikus slágerekké váltak. Zenei stílusuk a dallamos rock és az érzelmes szövegek kombinációjára épül, generációkat megszólítva.

**SZOMBAT, SZEPTEMBER 21.:**

**~ Street-food ~**

***Helyszín:*** *Arad, Megbékélés park //* ***Időpont:*** *10:00 órától //* ***Szervező:*** *Pro Identitas Egyesület, RMDSZ Arad Megyei Szervezet*

Készen állsz egy kulináris utazásra, ahol a hagyományos magyar fogások és modern street food találkoznak? Lépj be a finom illatok világába, ahol a bográcsos, zsíros kenyér, kürtőskalács és a hamisítatlan magyaros finomságok várnak! De ha inkább egy szaftos hamburgert kívánsz, azt is megtalálod.

**~ Kézműves vásár ~**

***Helyszín:*** *Arad, Megbékélés park //* ***Időpont:*** *10:00 órától //* ***Szervező:*** *Pro Identitas Egyesület, RMDSZ Arad Megyei Szervezet*

Fedezd fel az Aradi Magyar Napok kézműves vásárán a hagyományos mesterségek szépségét: horgolt játékok, ínycsiklandó mézeskalácsok, egyedi ékszerek, valamint számos textil-, bőr- és fa termék vár rád.

**~ Arad megyei termékek vására ~**

***Helyszín:*** *Arad, Megbékélés park //* ***Időpont:*** *10:00 órától //* ***Szervező:*** *Arad Megyei Magyar Gazdák Egyesülete*

Az Arad Megyei Magyar Gazdák Egyesületének standjánál ínycsiklandó helyi finomságok várnak rád, a zamatos mézektől és házi lekvároktól kezdve egészen a pálinkákig.

**~ Bökény Népe Egyesület – harci bemutató és jurta ~**

***Helyszín:*** *Arad, Megbékélés park //* ***Időpont:*** *10:00-19:00 //* ***Szervező:*** *Pro Identitas Egyesület, RMDSZ Arad Megyei Szervezet*

Az egyesület célja, hogy hiteles képet nyújtson a honfoglalás kori emberek mindennapi életéről, életmódjáról, viseletéről és fegyvereiről. Programjaik során mélyebb betekintést nyújtanak a korszak történeti és kulturális aspektusaiba, hogy a látogatók teljesebb képet kapjanak elődeink világáról.

Kézműves foglalkozásaikon bemutatják és megtanítják a

szövés, nemezelés és bőrözés alap technikáit. Fegyver bemutatójuk alatt mindenki megcsodálhatja a X. század eszközeit úgymint íjak, nyilak, kardok, pajzsok, fokos, kések, kopják.

**~ Fordulj egyet, ne nevess ~**

***Helyszín:*** *Arad, Megbékélés park //* ***Időpont:*** *10:00-15:00//* ***Szervező:*** *Alma Máter Alapítvány, Aradi Táncház Egyesület*

Lépj be a hagyományok világába és öltözz különböző tájegységekről származó eredeti magyar népviseletbe. Várunk kicsiket és nagyokat, ahol nemcsak belebújhatsz a csodás ruhákba, de egy emlékezetes fotót is készíthetsz.

A kicsiket kártyajáték, zúgattyú és sok más érdekes játék várja.

**~ Sport sarok ~**

***Helyszín:*** *Arad, Megbékélés park //* ***Időpont:*** *10:00 órától //* ***Szervező:*** *A13*

Idén a Sport-Sarokban egy valódi élmény vár rátok, ahol a szellemi és fizikai kihívások egyaránt helyet kapnak.

Próbáljátok ki a TeqBall és Asztalitenisz versenyeket, vagy élvezzétek a Csocsó, Darts izgalmait.

A szellemi kihívások kedvelőinek a Sakk és Rubik-kocka nyújt remek szórakozást, míg a Bicikli, Tollaslabda és a Subsoccer a mozgásra vágyóknak kínál könnyed kikapcsolódást.

Ne hagyjátok ki ezt a sokszínű sportnapot, és éljétek át velünk a szórakozás minden pillanatát!

**~ Máltai sátor ~**

***Helyszín:*** *Arad, Megbékélés park //* ***Időpont:*** *10:00 órától //* ***Szervező:*** *Arad Megyei Máltai Szeretetszolgálat*

A Máltai Szeretetszolgálat sátránál az önkéntesek ínycsiklandó falatokkal ésmegvásárolható adomány-csomagokkal várják az érdeklődőket az Aradi Magyar Napokon!

**~ Csiky sátor ~**

***Helyszín:*** *Arad, Megbékélés park //* ***Időpont:*** *10:00 órától //* ***Szervező:*** *Csiky Gergely Főgimnázium*

A Csiky Gergely Főgimnázium pedagógusai kézműves foglalkozásokkal várják a kicsiket és nagyokat. A saját kezüleg készített tárgyakat haza lehet vinni.

Ugyanakkor a Csiky Sátor mellett ügyességi játékokon is részt vehetnek az érdeklődők.

**~ Csiporka Játszóház ~**

***Helyszín:*** *Arad, Megbékélés park //* ***Időpont:*** *10:00 órától //* ***Szervező:*** *Pro Identitas Egyesület, RMDSZ Arad Megyei Szervezet*

A Csiporka játszó- és alkotótér a magyar népi kultúrára épül! Itt a család apraja nagyja talál kedvére való foglalkozást! Az ügyességi és logikai játékok sokszínűsége teret ad a felhőtlen szórakozáshoz!

 **~ Csillagászati bemutató ~**

***Helyszín:*** *Arad, Megbékélés park //* ***Időpont:*** *10:00 órától //* ***Szervező:*** *Popa Armand*

Idén újra lesz csillagászat tele újdonságokkal és érdekességekkel, mind gyerekek, mind felnőttek számára. Egész napos programok várják az érdeklődőket, mint például napfolt-nézés, cukorgalaxis készítés, holdkráter készítés, virtuális valóság élmény, univerzum szimatolás, meteorit kiállítás, interaktív bemutatók különböző témákban, csillagászati kvíz, fotókiállítás, majd este hold- és Szaturnusz-nézés (felhőtlen idő esetén).

 **~ Könyvvadászat ~**

***Helyszín:*** *Arad, Megbékélés park //* ***Időpont:*** *11:00 //* ***Szervező:*** *Tulipán Könyvklub*

Kedves gyerekek! Izgalmas kalandban vehettek részt: a Megbékélés parkban elrejtett, TKK-logóval ellátott könyvek után kutathattok. Készülj fel, hogy felfedezd a rejtett kincseket és találd meg az eldugott mesekönyveket. Amit megtaláltál az a tied, csak hozd vissza a Tulipán Könyvklub sátorba és mutasd fel nekünk.

 **~ Retró autó, kerékpár, makett kiállítás ~**

***Helyszín:*** *Arad, Csiky Gergely Főgimnázium //* ***Időpont:*** *11:00 //* ***Szervező:*** *Xabi Garage*

Megtekinthetők lesznek veterán autók a 30-as évektől egészen a 70-es évekig, valamint kerékpárok a 20-as évektől napjainkig, beleértve a nosztalgikus hazai Pegas bicikliket és a modern modelleket is. Emellett különleges autómakettek, gőzgépek miniatűr változatai, valamint ikonikus modellek különböző méretarányokban is várják az érdeklődőket.

 **~ Rákóczi Szövetség ösztöndíj átadója ~**

***Helyszín:*** *Arad, Megbékélés park //* ***Időpont:*** *11:00 //* ***Szervező:*** *Pro Identitas Egyesület, RMDSZ Arad Megyei Szervezet, Rákóczi Szövetség*

A szeptemberi iskolakezdést követően külhoni magyar iskolakezdők ezreit köszönti a Rákóczi Szövetség, szüleiknek kifejezve elismerését és köszönetét a magyar iskolaválasztásért.

 Az iskolakezdőknek szeptember és december között több száz helyszínen ünnepélyesen adják át a Szövetség munkatársai a magyarországi társadalom összefogását és megbecsülését jelképező ösztöndíjat. A Magyar Iskolaválasztási Program mögött széleskörű társadalmi összefogás jött létre. A támogatók között félezer magyarországi önkormányzat, magánemberek, közéleti személyiségek és alapítványok sorakoztak fel.

 Szeptember 21-én, szombaton 11:00 órától a Rákóczi Szövetség képviselői átadják az Arad városi és környékbeli előkészítő osztályos gyermekeknek az ösztöndíjakat.

 **~ Olvasási maraton ~**

***Helyszín:*** *Arad, Megbékélés park //* ***Időpont:*** *12:00 //* ***Szervező:*** *Tulipán Könyvklub*

***Részvételi szándékot jelezni 11:30-tól lehet a Tulipán Könyvklub sátrában.***

Csatlakozz a Tulipán Könyvklub olvasási maratonjához! Merülj el egy könyv világában, és élvezd a folyamatos olvasás izgalmát megszakítás nélkül. Gyere el, hogy együtt élvezzük az olvasás varázsát! A felhívás felnőtteknek és gyerekeknek egyaránt szól.

 **~ Interaktív mese zene gyerekeknek ~**

***Helyszín:*** *Arad, Megbékélés park //* ***Időpont:*** *12:00 //* ***Szervező:*** *Pro Identitas Egyesület, RMDSZ Arad Megyei Szervezet*

Sok szeretettel várunk mindenkit egy családbarát, interaktív mese zene előadásra, ahol humorral fűszerezett mondókákkal, énekekkel, mozgásos játékokkal, különböző mesebeli helyszíneket bejárva, mesehősökkel találkozva, érdekes népi hangszerekkel megismerkedve térünk vissza, lelkiekben gazdagodva a kalandos út során.

 **~ Találd meg a könyv párját! ~**

***Helyszín:*** *Arad, Megbékélés park //* ***Időpont:*** *14:00 //* ***Szervező:*** *Tulipán Könyvklub*

**Ha keresni akarsz, 14 órakor várunk a Tulipán Könyvklub sátrában!**

Ezzel a kihívással a felnőtteket célozzuk meg. TKK-logóval ellátott könyveket osztunk szét a parkban jelenlévők között, akik vállalják, hogy egy órán keresztül ezzel a könyvvel a kezükben – jól láthatóan – sétálnak/esznek/isznak stb. További vállalkozó szellemű jelentkezőknek – akiket 14 órára várunk a Tulipán Könyvklub sátrában! – az lesz a feladata, hogy ezeket a könyveket megtalálják és visszahozzák. A nyeremény itt sem marad el.

 **~ Kvízjáték felnőtteknek ~**

***Helyszín:*** *Arad, Megbékélés park //* ***Időpont:*** *15:00 //* ***Szervező:*** *Tulipán Könyvklub, A13*

**3–4 fős csapatok jelentkezését várjuk 14.40-től a Tulipán Könyvklub sátrában.**

A TKK és az A13 Egyesület közös szervezésében kvízjátékra hívjuk a vállalkozó kedvűeket. Csatlakozz hozzánk egy szórakoztató játékra, ahol próbára teheted tudásodat különböző izgalmas kérdések segítségével. Tudd meg, mennyire vagy tájékozott és nyerj értékes díjakat!

 **~ Magyar népdalcsokor és versek az Aurel Vlaicu Általános Iskola diákjai előadásában ~**

***Helyszín:*** *Arad, Megbékélés park //* ***Időpont:*** *14:30 //* ***Szervező:*** *Aurel Vlaicu Általános Iskola*

 **~ Amíg parázs van, addig tűz is lesz! ~**

***Helyszín:*** *Arad, Megbékélés park //* ***Időpont:*** *15:00 //* ***Szervező:*** *Csillagvár néptánccsoport*

A **Csillagvár Néptánccsoport** gyermek és ifjúsági néptánc előadása.

 **~ Bioszkaland: Mire jók a növények? ~**

***Helyszín:*** *Arad, Megbékélés park //* ***Időpont:*** *15:00-17:00 //* ***Szervező:*** *Mathias Corvinus Collegium*

***A foglalkozás 11-14 éveseknek szól, két turnusban zajlik, és regisztrációhoz kötött. A csoportok létszáma maximum 25 személy.***

***\* Első csoport: 15–16 óra***

***Jelentkezés:*** [***https://feliratkozas.mcc.ro/arad-bioszkaland-1***](https://feliratkozas.mcc.ro/arad-bioszkaland-1)

***\* Második csoport: 16–17 óra***

***Jelentkezés:*** [***https://feliratkozas.mcc.ro/arad-bioszkaland-2***](https://feliratkozas.mcc.ro/arad-bioszkaland-2)

**Kemenes Anna** Bioszkaland kurzus oktató lesz a foglalkozás vezetője. A foglalkozás alatt a résztvevők megismerik főleg, azokat a növényeket, amelyek a leggyakrabban felhasználásra kerülnek a mindennapokban, vagyis a gyógynövényeket, de nem csak. Szó lesz a felépítésükről, felismerésükről a természetben vagy már készítmény formában, de a kifejtett pozitív hatásukről is az emberi szervezet biológiai működésére. Mindez játékok formájában.

 **~ Mátyás király udvari próbatételei ~**

***Helyszín:*** *Arad, Megbékélés park //* ***Időpont:*** *15:00-17:00 //* ***Szervező:*** *Mathias Corvinus Collegium*

***A tevékenységhez regisztráció nem szükséges.***

A “Mátyás király udvari próbatételei” című foglalkozást a Fiatal Tehetség Program diákjai állították össze és vezetik le az érdeklődő gyermekek számára. A próbák különböző ügyességi, logikai és kreatív feladatokat tartalmaznak, miközben hűen felidézik a Mátyás király korabeli udvar hangulatát, megjeleníti kellékeit és ikonikus elemeit.

 **~ Álmodtunk egy családot: Gyerekvállalás a gyakorlatban ~**

***Helyszín:*** *Arad, Megbékélés park //* ***Időpont:*** *16:00 //* ***Szervező:*** *RMDSZ Arad Megyei Nőszervezet, Pro Pir Kult Egyesület*

A gyermekvállalás sok kihívással jár. Olyan fiatal párok fognak beszélni, akik vállalták a gyermekvállalás örömeit és kihívásait. A meghívott párok nem csak szülők, hanem szakemberek is a saját területükön. Várunk minden érdeklődőt egy interaktív beszélgetésre.

 **~ Sparks és Dot koncert ~**

***Helyszín:*** *Arad, Megbékélés park //* ***Időpont:*** *17:00 //* ***Szervező:*** *Popa Armand*

A Csiky Gergely Főgimnázium diákjaiból álló formáció – Boros Zselyke (ének, gitár), Takáts Zsófia (ének, gitár), Kaszta Henrik (basszusgitár) és Popa Ayan (dob) – felkészítőjük, Popa Armand irányításával készen áll arra, hogy hatalmas energiákkal árassza el a színpadot és lenyűgözze a közönséget. Rövid, ám annál színesebb repertoárjukban különböző stílusok és hangulatok fonódnak össze, emlékezetes pillanatokat hagyva maguk után.

A Sparks koncert után, a Csiky Gergely Főgimnázium liceumi együttese is fellép a színpadon. A líceumi „Dot” együttes 2023-ban alakult. Ennek tagjai - Bedő Tamara (ének, basszusgitár), Sólyom Dániel (gitár), Czank Martin (zongora, basszusgitár), Kovács Bence (dob) - felkészítőjük, Popa Armand.

 **~ Örömteremtés ~**

***Helyszín:*** *Arad, Jelen Ház //* ***Időpont:*** *17:00 //* ***Szervező:*** *Irodalmi Jelen*

Az Irodalmi Jelen díjátadóval, verspódiumműsorral és székely irodalmi humoresttel

egybekötött gálaünnepsége. Fellépnek: Abafáy-Deák Csillag, Bene Zoltán, Böszörményi Zoltán, Csáji Koppány László, Csornyij Dávid, Döme Barbara, Király Farkas, Lőrincz P. Gabriella, Mezey Katalin, Mirtse Zsuzsa, Muszka Sándor, Péter Beáta, Sántha Attila, Szakács István Péter, Székelyhidi Zsolt, Szélyes-Pál Dániel, Orbán János Dénes, Varga Melinda, Zorkóczy Zenóbia, Zsille Gábor.

 **~ Mano & Gregor koncert ~**

***Helyszín:*** *Arad, Megbékélés park //* ***Időpont:*** *18:00 //* ***Szervező:*** *Pro Identitas Egyesület, RMDSZ Arad Megyei Szervezet*

A Mano & Gregor zenekar 2022-ben alakult azzal a céllal, hogy a sokak által már jól ismert Indie Folk zenei stílust egy színvonalas produkció formájában elhozza Romániába.

Történetük olyan, mint a mesében: a gyermekkori barátok szétszélednek, majd újra egymásra találnak és elhatározzák, alkotnak valamit, amivel önmagukból adhatnak egy-egy szeletet a nagyvilágnak. Ráduly Botond Manó és Petri Gergő barátságának története egyben igaz valóság: miután mindketten külön-külön keresték boldogulásukat a zenei életben, a sors újra összehozta a sepsiszentgyörgyi fiatalokat, akik most egy teljesen új projekttel, videoklippel és fontos üzenetekkel álltak ki a nagyközönség elé.

**~ Curtis koncert ~**

***Helyszín:*** *Arad, Megbékélés park //* ***Időpont:*** *20:00 //* ***Szervező:*** *Pro Identitas Egyesület, RMDSZ Arad Megyei Szervezet*

Curtis, polgári nevén Széki Attila, magyar rapper és zenész, aki a hazai hip-hop színtér egyik meghatározó alakja. Zenei karrierje a sportolói pályafutása után indult be, és hamar népszerűvé vált szókimondó szövegeivel és egyedi stílusával. Szólókarrierje mellett Majkával közös munkássága is nagy sikert aratott, amivel a hazai pop- és rapzenében új színt hozott.

**VASÁRNAP, SZEPTEMBER 22.:**

**~ Családi konfliktusok kezelése és megelőzése ~**

***Helyszín:*** *Arad, RMDSZ székház //* ***Időpont:*** *16:00 //* ***Szervező:*** *RMDSZ Arad Megyei Nőszervezet, Pro Pir Kult Egyesület*

Konfliktusok, harcok, veszekedések. Mit lehet tenni, ha erről szól egy házaspár mindennapja? Hogyan lehet ezt kezelni? Esetleg van lehetőség elkerülni a csatákat? Hogyan gyógyulhatunk a hadi sérülésekből? A megoldásról, gyógyulásról és a harcok elkerüléséről beszélgetünk.

**CSÜTÖRTÖK, SZEPTEMBER 26.:**

**~ Végy karjaidra idő ~**

***Helyszín:*** *Arad, Bábszínház //* ***Időpont:*** *19:00 //* ***Szervező:*** *Aradi Kamaraszínház, Pro Identitas Egyesület, RMDSZ Arad Megyei Szervezet*

***A belépés ingyenes.***

Válogatás Sinka István megzenésített verseiből és prózai műveiből

Az Esztergomi Várszínház zenés, verses bemutatója videó vetítéssel.

Rendezte és közreműködik: **Horányi László**, Jászai Mari-díjas és Bánffy Miklós-díjas színművész

Kreatív animáció: Madarász „Madár” János és Madarász Gergő

**PÉNTEK, SZEPTEMBER 27.:**

**~** **Könyvbemutató és kerekasztal beszélgetés a szórványról ~**

***Helyszín:*** *Arad, Jelen Ház kávézója //* ***Időpont:*** *17:00 órától //* ***Szervező:*** *Kölcsey Egyesület*

**Lehoczky Attila**: Lépcsőn lefelé c., tavaly a Kriterion könyvkiadónál megjelent könyvének rendhagyó bemutatója. A könyv alcíme: Feljegyzések és reflexiók a szórványból. Ezért a könyvet egy kerekasztal beszélgetés keretében mutatjuk be, melynek résztvevői: **Lehoczky Attila**, tanár, a szerző, **dr. Kovács Gábor**, vegyész, a Sapientia Erdélyi Magyar Tudományegyetem adjunktusa, **Nagy István**, ny. fizikatanár, **Szabó István**, író, ny. sarkadi tanár, **Tóth Csaba**, jogász, Arad megye prefektusa és **Ujj Ágnes**, ny. tanár. Az est házigazdája a **Kölcsey Egyesület**, moderátora pedig az Egyesület alelnöke: **Fekete Károly**. Tudatos vagy természetes jelenség-e az asszimiláció, mikor mondunk le egy szórványközösségről, egyáltalán lemondhatunk-e róla, a magyar iskola szerepe, leszünk-e még 10-15 év múlva. Ilyen és ehhez hasonló kérdések kerülnek terítékre.

A könyv a helyszínen megvásárolható.

**~ Történetek a drámán innen és túl- Székely Csabával ~**

***Helyszín:*** *Arad, Csiky Gergely Főgimnázium Tóth Árpád terme //* ***Időpont:*** *19:00 //* ***Szervező:*** *Pro Identitas Egyesület, RMDSZ Arad Megyei Szervezet, A13*

Románia egyik legdinamikusabb drámaírója, középiskolai tanulmányait Aradon végezte. A kolozsvári Babeș–Bolyai Tudományegyetem Bölcsészkarán szerzett diplomát, majd a Marosvásárhelyi Művészeti Egyetem drámaíró szakos mesteri hallgatója. Az írás mellett dolgozott rádiónál szerkesztőként, egyetemi tanárként, nevéhez fűződik a Bánya-trilógia, de számtalan egyéb drámai remekmű. Az esemény során **Vajda Anna Noémi** író és a Szövétnek kulturális folyóirat szerkesztője kötetlen beszélgetést folytat **Székely Csabával**, ahol nemcsak szakmai pályájáról, hanem alkotói folyamatairól is szó esik. Az érdeklődők természetesen saját kérdéseikkel is hozzájárulhatnak a beszélgetés sikeréhez.

**SZOMBAT, SZEPTEMBER 28.:**

**~ Elődeink nyomában - tanulmányi kirándulás Világosra ~**

***Helyszín:*** *Arad, Világos //* ***Időpont:*** *10:00 //* ***Szervező:*** *Pro Identitas Egyesület, RMDSZ Arad Megyei Szervezet*

*Az Arad megyei VI. osztályos diákok hagyományos kirándulása a világosi várhoz, amely a 13 Aradi Vértanúról való megemlékezést, a történelmi események megismerését szolgálja.*

**~ Kelemen Didák a Minorita templomban ~**

***Helyszín:*** *Arad, Minorita templom //* ***Időpont:*** *19:00 //* ***Szervező:*** *Kölcsey Egyesület, Aradi Minorita Rendház*

Az Arad-belvárosi minorita templomban az Éltető Lélek Alapítvány együttműködésével **Kelemen Didák** (1683-1744) tiszteletére emlékhelyet létesítenek.

Az ünnepélyes szentmise főcelebránsa **Böjte Csaba OFM** a Dévai Szent Ferenc Alapítvány létrehozója. Részt vesznek: **Wojciech Kulig OFM Conv.** a konventuális minorita rend Szent Maximilian Kolbe-ról nevezett lengyel tartományának főnöke valamint **Fr. Damian Gheorghe Patrascu OFM Conv.** a konventuális minorita rend Szent Józsefről nevezett romániai tartományának főnöke.

Az est vendégei: **Máger Ágnes**, festőművész, a Kelemen Didák bronzportré alkotója, **dr. Gyulai Éva**, történész, **dr. Várhelyi Krisztina** a Kelemen Didák bronzplakett adományozója, a Kelemen Didák Kollégium részéről pedig **Garamvölgyi Attila**, **Barna László** és 10 kollégista.

A szentmise végén Böjte Csaba OFM, az aradi minorita testvérek, a lengyel és a romániai tartományfőnök leleplezik a kialakított emlékhelyet.

**HÉTFŐ, SZEPTEMBER 30.:**

**~ Ami a szívedet nyomja ~**

***Helyszín:*** *Arad, Csiky Gergely Főgimnázium díszterme //* ***Időpont:*** *17:00 //* ***Szervező:***Alma Mater Alapítvány

Ami a szívedet nyomja címmel Szövétnek-lapszámbemutatóra és kerekasztal-beszélgetésre hívja az érdeklődőket **Vajda Anna Noémi** főszerkesztő. A csikys diákok saját, megjelent alkotásaikból olvasnak fel.

**~ Három dumás egy csárdában – Az erdélyi humoristák közös estje ~**

***Helyszín:*** *Arad, Jelen Ház //* ***Időpont:*** *19:00 //* ***Szervező:*** *Pro Identitas Egyesület, RMDSZ Arad Megyei Szervezet*

***A belépés ingyenes, viszont a helyek száma korlátozott. Regisztrálni a következő számon lehet: 0728968056.***

Három erdélyi humorista, három külön történet, hogy miért nem tudnak a székelyek románul? Hogyan lehet egy vonat oldalán kívül utazni és hogyan lett egy zenészből humorista az előadásból kiderül. Hiszen az erdélyi humor Barack Obamája **András Előd**, a székelyföldi humor Cristiano Ronaldója **György Botond** és a stand up comedy Azariah-ja **Forgács Rudolf** személyében gondoskodnak a rekeszizmok megmozgatásáról.

**KEDD, OKTÓBER 1.:**

**~ *Vlaicu-ségai templombúcsú* ~**

***Helyszín:*** *Arad, Vlaicu-Ségai római katolikus templom //* ***Időpont:*** *17:30*

151 évvel ezelőtt, 1873. január 2-án született Marie-Françoise-Thérèse Martin, ismertebb nevén Lisieux-i Szent Teréz. Kis Szent Teréz, a „kis út” szentje visszavonult, zárkózott szerzetesi élete ellenére is a missziók védőszentje és egyházdoktor lett. Már 1923-ban boldoggá, 1925-ben pedig szentté avatták. 1925 óta a missziók védőszentje, 1944 óta pedig Franciaország második pártfogója. Szent II. János Pál pápa 1997-ben az egyháztanítók sorába iktatta.

**~ Életet az éveknek, aktív nyugdíjaskor ~**

***Helyszín:*** *Arad, RMDSZ székház //* ***Időpont:*** *18:00 //* ***Szervező:*** *RMDSZ Arad Megyei Nőszervezet, Pro Pir Kult Egyesület*

Az ,,Életet az éveknek, aktív nyugdíjaskor" program a számítógép, internet, telefon és bankkártya használatáról szól. Az előadást tartja **Budacsek Terézia** tanárnő.

**SZERDA, OKTÓBER 2.:**

**~ Pedagógusnak lenni jó! ~**

***Helyszín:*** *Tornya, Tornyai Tájház //* ***Időpont:*** *17:00 //* ***Szervező:*** *RMDSZ Arad Megyei Nőszervezet, Pro Pir Kult Egyesület*

A ,,Pedagógusnak lenni jó! - Boldogságóra " program egy interaktív tevékenység. A programot vezeti, **Nagy Anikó** tanárnő. Szeretettel várunk minden érdeklődő pedagógust!

**CSÜTÖRTÖK, OKTÓBER 3.:**

**~ Pedagógus délután ~**

***Helyszín:*** *Arad, Csiky Gergely Főgimnázium //* ***Időpont:*** *16:00 //* ***Szervező:*** *RMPSZ*

Az idei Pedagógus Nap a megye magyar iskoláinak, a megye magyar pedagógusainak immár hagyományos találkozója, ami egyben számadás és előre tekintés. Minden iskola röviden bemutatja, hogyan járul hozzá, kreatív módon, gyermekeink minőségi oktatásához, neveléséhez. Szeretettel várunk minden pedagógust!

**~ Iránytű ismeretlen vizekre - amire az óceán tanít~**

***Helyszín:*** *Arad, MCC Aradi Képzési Központ, Dezső (Iustin Marsieu) utca 39 sz. //*

***Időpont:*** *18:00 //* ***Szervező:*** *Mathias Corvinus Collegium*

Előadó: **Fa Nándor** hajótervező és -építő, óceáni szólóvitorlázó, a Magyar Vitorlás Szövetség tiszteletbeli elnöke, a Halhatatlan Magyar Sportolók Egyesületének tagja

Fa Nándor minden idők egyik legjobb magyar vitorlázója, akit külföldön is hatalmas elismerés övez, aki összesen ötször kerülte meg a Földet – ebből három szóló földkerülő versenyen – és ugyancsak ötször kerülte meg a rettegett Horn-fokot, tízszer szelte át az Egyenlítőt, és hétszer kelt át az Atlanti-óceánon. A versenyzésre tette föl az életét. Teljesítményéért különdíjat alapítottak a BOC Challenge elnevezésű egyszemélyes földkerülő versenyen, és 2016-17-ben, 63 évesen ő volt a legidősebb hajós és az egyetlen nem francia, aki célba ért a legnehezebb egyszemélyes földkerülő vitorlásversenyen, a Vendée Globe-on. Hogy mire tanította az óceán egyedülléttel, hittel, kitartással kapcsolatban? Erről beszélgetünk az élő legendával, Fa Nándorral.

**PÉNTEK, OKTÓBER 4.:**

**~ A Máltai Szeretetszolgálat nyílt napja ~**

*Helyszín: Arad, Episcopiei utca, 32 / Időpont: 11:00 - 16:00 / Szervező: Máltai Szeretetszolgálat, Nyugdíjasklub*

A Máltai Szeretetszolgálat Arad megyei szervezete nyílt napot szervez, korosztálytól függetlenül, amelyre minden érdeklődőt nagy szeretettel vár. Máltai vendégek, nyilvántartottak, támogatók és tagok fogadása a székhelynél. Kirakodó vásár, beszélgetés és hagyományos máltai menü fogyasztása.

**~ Megtorlások ~**

*Helyszín: Arad, Kultúrpalota // Időpont: 17:00 // Szervező: Kölcsey Egyesület*

Az aradi Kölcsey Egyesület a Kultúrpalota kis termében Megtorlások címmel szervez szimpóziumot az aradi 13 vértanú kivégzésének 175-ik évfordulója alkalmából.

Előadást tart: **Debreczeni Droppán Béla**, történész a budapesti Nemzeti Múzeum főmuzeológusa, **Babucs Zoltán** történész a Magyarságkutató Intézet főmunkatársa, **Fleisz János**, nagyváradi történész, egyetemi magántanár, a Magyar Tudományos Akadémia köztestületének tagja, **Dr. habil. Zakar Péter**, történész, a Szegedi Tudományegyetem rektorhelyettese.

A szimpózium befejezéseképp bemutatjuk UJJ JÁNOS: Az aradi vértanúk emlékezete a világban c. könyvét, melyet a szerző a helyszínen dedikál.

A Kultúrpalota Díszlépcsőházában az Arad-megyei Múzeum munkatársai egy kamara kiállítással tisztelegnek a vértanúk emléke elött. A kiállítás anyaga az Ereklyemúzeum ritkán vagy még soha ki nem állított tárgyaiból áll össze és csak a szimpózium ideje alatt illetve október 5-én délután a hangverseny elött tekinthető meg.

**SZOMBAT, OKTÓBER 5.:**

**~ Mága Zoltán koncert ~**

*Helyszín: Arad, Kultúrpalota // Időpont: 16:00 // Szervező: Pro Identitas Egyesület, RMDSZ Arad Megye*

***A helyek száma korlátozott, meghívók az RMDSZ székházában igényelhetőek, 2024. szeptember 23-tól.***

*Mága Zoltán magyar hegedűművész, aki virtuóz játékával világszerte ismertté vált. Munkássága során számos jótékonysági koncertet adott, hogy támogassa a rászorulókat és különböző nemes ügyeket. Széles repertoárja a klasszikus zenétől a népzenéig terjed, különleges előadásmódjával ötvözi a hagyományos magyar és a nemzetközi zenei stílusokat.*

**~ Bánk bán - a budapesti Nemzeti Színház előadása ~**

*Helyszín: Arad, Nagyszínház // Időpont: 19:00 // Szervező: Aradi Kamaraszínház, Pro Identitas Egyesület, RMDSZ Arad Megye*

***A helyek száma korlátozott, meghívók az RMDSZ székházában igényelhetőek, 2024. szeptember 23-tól.***

A Bánk bán zseniális alkotás, a leginkább színpadra írt mű nagy klasszikusaink –

Csongor és Tünde és Az ember tragédiája – közül. Ahogyan Shakespeare, Katona

sem csak filozofál. A nézőből együttérzést, azonosulást, szeretetet, megvetést és

gyűlöletet kiváltó szereplők sokaságát vonultatja fel. Ma is érvényes, magával

ragadó, zsigerileg átélhető, végsőkig feszített konfliktusokból építi fel a drámai

kompozíciót. Nekünk, magyaroknak megint újra kell gondolnunk a bennünket ezer

éve feszítő kérdéseinket megosztottságról, széthúzásról, gyűlöletről, amit

nemzedékek nemzedékekre örökítenek – mondja Vidnyánszky Attila rendező.

Az előadás időtartama 3 óra 10 perc 1 szünettel.

**VASÁRNAP, OKTÓBER 6.:**

**~ Emlékezzünk! ~**

13:30 – Az aradi 13 ereklyéinek megtekintése a Megyei Múzeum Épületében,

16:00 – Tisztelgés és koszorúzás a Vesztőhelyen,

17:00 – Szentmise az aradi vértanúk emlékére az Arad-belvárosi római katolikus templomban,

18:30 – Emlékezés és koszorúzás a Szabadság-szobornál.

***(A programváltoztatás jogát fenntartjuk!)***